गुजरात
ढोलवीरा में प्राचीन जल भंडार गुजरात सिंधु घाटी सभ्यता के मुख्य केंद्रों में से एक था। इसमें सिंधु घाटी से प्राचीन महानगरीय नगरो जैसे लोथल, धौलावीरा और गोला धोरो शामिल हैं। लोथल प्राचीन नगर था जहां भारत का पहला बंदरगाह स्थापित किया गया था। प्राचीन नगर ढोलवीरा, सिंधु घाटी सभ्यता से संबंधित भारत की सबसे बड़ी और सबसे प्रमुख पुरातात्विक स्थलों में से एक है। सबसे हालिया खोज गोला धोरो थी। कुल मिलाकर, लगभग 50 सिंधु घाटी स्थितियों के खंडहर गुजरात में खोजे गये है।
नाणेघाट
नाणेघाट पश्चिमी घाट में स्थित एक पर्वतीय दर्रा है जो कोंकण समुद्रतट और 'जुन्नार' नामक प्राचीन नगर के बीच स्थित है। इसे 'नानाघाट' भी कहते हैं। यह पुणे से १२० किमी उत्तर में तथा मुम्बई से १६५ किमी पूर्व दिशा में स्थित है। यह एक प्राचीन व्यापारिक मार्ग पर स्थित था। नाणेघाट अपनी गुफा तथा वहाँ पर ब्राह्मी लिपि में संस्कृत भाषा में लिखित एक अभिलेख के लिए प्रसिद्ध है ये अभिलेख ईसापूर्व दूसरी शताब्दी या ईसापूर्व प्रथम शताब्दी के हैं जब सातवाहन राजवंश का शासन था। ये अभिलेख वैदिक तथा वैष्णव देवताओं के बीच कड़ी स्थापित करते हैं । इनमें वैदिक काल के कुछ श्रौत कर्मकाण्डों का उल्लेख है तथा कुछ नाम हैं जो प्राचीन सातवाहन के बारे में जानकारी देते हैं। इस अभिलेख में "२, ४, ६, ७ और ९" के लिए विश्व का सबसे प्राचीन अंक संकेत खुदे हैं जो आधुनिक काल के नागरी अंकों से मिलते-जुलते हैं।